Document ID: 31992R2022

KOMISSION ASETUS (ETY) N:o 2022/92,
annettu 20 päivänä heinäkuuta 1992,
tiettyjen jalostettavaksi tarkoitettujen tomaattien tuottajille maksettavan vähimmäishinnan soveltamista koskevista yksityiskohtaisista säännöistä ja asetuksen (ETY) N:o 2036/91 kumoamisesta
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon hedelmä-ja vihannesjalostealan yhteisestä markkinajärjestelystä 24 päivänä helmikuuta 1986 annetun neuvoston asetuksen (ETY) N:o 426/86(1), sellaisena kuin se on viimeksi muutettuna asetuksella (ETY) N:o 1569/92(2), ja erityisesti sen 4 artiklan 4 kohdan,
sekä katsoo, että
asetuksessa (ETY) N:o 426/86 perustetaan tuotantotukijärjestelmä sen liitteessä I olevassa A osassa luetelluille tuotteille, jotka on saatu yhteisön hedelmä- ja vihannessadoista; markkinointivuodesta 1992/1993 alkaen tomaattitiivisteen tai muiden samanlaisten tuotteiden valmistamiseen tarkoitettujen tomaattien osalta tuottajalle maksettava vähimmäishintaa tarkistetaan tuoreiden tomaattien liukenevan kuiva-ainepitoisuuden perusteella,
hedelmä- ja vihannesjalostealan tuotantotukijärjestelmän yleisten sääntöjen vahvistamisesta 7 päivänä toukokuuta 1990 annetussa neuvoston asetuksessa (ETY) N:o 1206/90(3), sellaisena kuin se on viimeksi muutettuna asetuksella (ETY) N:o 346/91(4), säädetään, että tuotantotuki tomaattihiutaleille ja -mehulle johdetaan tomaattitiivisteelle lasketusta tuesta ja että tämän vuoksi näistä tuotteista tuottajalle maksettavassa vähimmäishinnassa olisi säilytettävä suhteellisuuden periaate,
asetuksen (ETY) N:o 426/86 4 artiklan 1 kohdan viimeisen alakohdan mukaisesti olisi määritettävä raaka-aineen liukenevan kuiva-ainepitoisuuden prosenttiosuus, jolle tuottajalle maksettava vähimmäishinta vahvistetaan; olisi myös vahvistettava vähimmäishintaan sovellettava muuntoprosentti, jos liukeneva kuiva-ainepitoisuus on alhaisempi tai korkeampi; tämän säännöksen soveltamiseksi, ottaen huomioon tomaatista peräisin olevien tuotteiden valmistusprosessi, olisi rinnastettava kuorettomiksi tarkoitetut tomaatit kuorineen säilöttäväksi tarkoitettuihin,
raaka-aineen liukenevan kuiva-ainepitoisuuden määrittämiseksi olisi käytettävä refraktometristä menetelmää,
liukenevan kuiva-ainepitoisuuden määrityksen voi käytännössä tehdä ainoastaan jalostaja raaka-aineen toimitushetkellä; tuottajan oikeuksien turvaamiseksi jäsenvaltioiden olisi kiistatapauksissa kuitenkin taattava molempia osapuolia sitovan määrityksen tekeminen, ja
tässä asetuksessa säädetyt toimenpiteet ovat hedelmä- ja vihannesjalosteiden hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
1 Asetuksen (ETY) N:o 426/86 4 artiklan 1 kohdassa tarkoitettu tuottajalle maksettava vähimmäishinta tuoreista tomaateista, joita käytetään seuraavien tuotteiden jalostukseen:
a) tomaattitiiviste;
b) tomaattihiutaleet;
c) tomaattimehu;
vahvistetaan niiden tuoreiden tomaattien osalta, joiden liukeneva kuiva-ainepitoisuus on 4,8 5,4 prosenttia. Tätä vähimmäishintaa tarkistetaan, jos liukeneva kuiva-ainepitoisuus on säädettyjä alempi tai korkeampi.
2 Liukenevan kuiva-ainepitoisuuden määrittämiseksi jalostajan on tehtävä määritys refraktometrisellä menetelmällä tuottajan läsnäollessa.
Kiistatilanteessa jäsenvaltion nimeämä elin tai valvontakomissio toteaa pitoisuuden sitovasti molempien osapuolten osalta.
3 Jäsenvaltioiden tuottajien on otettava huomioon kaikki tarpeelliset säännökset, joita tarvitaan erityisesti
- sellaisen järjestön tai komission nimittämiseksi, joka on vastuussa valvonnasta ja osapuolten välisestä sovittelusta,
- sopimuspuolten sopimien säännösten noudattamatta jättämisestä rangaitsemiseksi.
2 artikla
Kumotaan asetus (ETY) N:o 2036/91.
3 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Sitä sovelletaan markkinointivuoden 1992/1993 alusta.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 20 päivänä heinäkuuta 1992.

Labels: 2
17
19
6